stanford-oval/wikipedia huggingface dataset:
Goodbye & Good Riddance

| Goodbye & Good Riddance Juice Wrld |
| --- | --- | --- |

Studioalbumin tiedot
 Julkaistu: 23. toukokuuta, 2018
 Formaatti: Digitaalinen, CD
 Tuottaja(t): Benny Blanco, Cardo Cashmere Cat, CBMix, Dre Moon, JR Hitmaker, Mitch Mula, Nick Mira, Ric & Thadeus, Sidepce, Taz Taylor
 Tyylilaji: hip hop, emo rap
 Kesto: 47.20
 Levy-yhtiö: Grade A Productions, Interscope Records
Juice Wrld muut julkaisut
|   | Goodbye & Good Riddance 2018 | Death Race for Love 2019 |
Singlet albumilta Goodbye & Good Riddance
 ”All Girls Are the Same” Julkaistu: 13. huhtikuuta 2018  ”Lucid Dreams” Julkaistu: 4. toukokuuta 2018  ”Lean wit Me” Julkaistu: 22. toukokuuta 2018  ”Wasted” Julkaistu: 10. kesäkuuta 2018  ”Armed and Dangerous” Julkaistu: 15. lokakuuta 2018
Goodbye & Good Riddance on yhdysvaltalaisen räppäri Juice Wrldin debyyttialbumi, jonka levy-yhtiöt Grade A Productions ja Interscope Records julkaisivat toukokuussa 2018. Albumi sai kriitikoilta positiivista palautetta ja sen suurimmiksi hiteiksi nousivat singlet "All Girls Are the Same", "Armed and Dangerous", "Lean wit Me" ja "Lucid Dreams", jotka kaikki pääsivät Yhdysvaltojen Billboard Hot 100 -listalle.
Taustaa ja julkaisu

Ollessaan radio-ohjelma Beats 1:sen haastattelussa Zane Lowen kanssa, Juice Wrld kertoi Goodbye & Good Riddancen inspiraatiosta ennen kuin alkoi työstämään albumia:
»Yritän vain tehdä musiikkia auttaakseni ihmisiä selviytymään tilanteista ja kertomaan heille joistakin omistani. High Schoolissa tai jopa ennen sitä olin hyvä freestylingissä. Sitten aloitin räppäämisen ja tein muutaman levyn, joissa ei ollut mitään ydintä. Ajattelin: "Miksi en laittaisi sydäntäni siihen, mitä teen?"»
13. huhtikuuta, vuonna 2018, Juice Wrld julkaisi tulevalta albumilta ensimmäisen singlen "All Girls Are the Same". Single sai kriitikoilta paljon ylistystä ja nousi Billboard Hot 100 -listan 41. sijalle. Noin kuukautta myöhemmin artisti julkaisi toisen singlen albumilta, "Lucid Dreams", joka menestyi vielä paremmin, nousten suoraan Hot 100:n toiselle sijalle sekä tullen yhdeksi Spotify-suoratoistopalvelun kuunneillummaksi kappaleeksi vuonna 2018 ja keräten yli miljardi kuuntelukertaa vuoden 2020 maaliskuuhun mennessä. Vain päivää ennen albumin julkaisua, Juice Wrld julkaisi vielä kolmannen singlen: "Lean wit Me", joka nousi Hot 100:n 68. sijalle.
23. toukokuuta Goodbye & Good Riddance julkaistiin kokonaisuudessaan. Myöhemmin Juice Wrld julkaisi päivitetyn version albumista, sisältäen erilaisen kappalejärjestyksen ja kaksi uutta kappaletta: "Armed and Dangerous" ja "Wasted", jossa jälkimmäisessä esiintyi myös toinen räppäri Lil Uzi Vert. Molemmat kappaleet julkaisitiin myös singleinä.
Keväällä 2021 kun julkaisusta oli kulunut kolme vuotta, julkaistiin kaksi uutta kappaletta : "734" ja "Lucid Dreams (remix)" joista jälkimmäisessä esiintyi aikasemmin albumilla esiintynyt Lil Uzi Vert.
Kappaleet

Intro – 1.14
All Girls Are the Same – 2.45
Lucid Dreams – 3.59
Wasted – 4.18 (feat. Lil Uzi Vert)
Armed and Dangerous – 2.49
Black & White – 3.06
Lean wit Me – 2.55
734 – 3.16
I'll Be Fine – 4.04
Used To – 2.56
Candles – 3.03
Scared of Love – 2.50
Hurt Me – 2.02
I'm Still – 3.12
End of the Road – 2.42
Long Gone – 3.07
Betrayal (sketsi) – 1.04
Karma (sketsi) – 1.14
Kappaleet > Alkuperäinen julkaisu

Intro – 1.14
All Girls Are the Same – 2.45
Lucid Dreams – 3.59
Lean wit Me – 2.55
I'm Still – 3.12
Betrayal (sketsi) – 1.04
Candles – 3.03
Scared of Love – 2.50
Used To – 2.56
Karma (sketsi) – 1.14
Hurt Me – 2.02
Black & White – 3.06
Long Gone – 3.07
End of the Road – 2.42
I'll Be Fine – 4.04
GoDaddy

| GoDaddy Inc>  |
| --- | --- |

Yritysmuoto:  osakeyhtiö
ISIN:  US3802371076
Perustettu:  1997
Perustaja:  Bob Parsons
Toimitusjohtaja:  Aman Bhutani
Kotipaikka:  Scottsdale, Arizona
Toiminta-alue:  maailmanlaajuisesti
Tuotteet:  verkkotunnusten rekisteröinti
Kotisivu:  https://www.godaddy.com/
Infobox OKVirheellinen NIMI-arvo: 
Yritys on sponsoroinut mm. Indy-ajojen tallia. Kuvassa näkyy yrityksen vanha logo.
GoDaddy on yksi Yhdysvaltojen ja maailman suurimpia domainien eli verkkotunnusten rekisteröijiä. Yhtiön päämaja on Scottsdalessa, Arizonassa. Yrityksellä on 20 miljoonaa asiakasta ja se hallinnoi yli 80 miljoonaa verkkotunnusta. Yrityksellä on 14 toimistoa ympäri maailmaa, mm. Seattlessa ja Belgradissa.
Tunnusluvut

Yrityksen tulot olivat vuonna 2020 yli 806 miljoonaa dollaria, ja yrityksen tuotot verkkotunnusten rekisteröinnistä olivat 369,6 miljoonaa dollaria. Kansainvälisen liiketoiminnan tuotto oli 266,1 miljoonaa dollaria.
Yhtiön taseessa oli vuoden 2020 kesäkuussa 772,7 miljoonaa dollaria. Yrityksen kokonaisvelat olivat 2,4 miljardia dollaria ja nettovelat 1,6 miljardia dollaria.
Mainonta

Yritys on tullut tunnetuksi räväkästä mainonnastaan. GoDaddy käyttää puolessa vuodessa yli kymmenen miljoonaa dollaria mainontaan.
Kritiikkiä

Yritys ajoi alas tietoturva-asiantuntija Fyodorin verkkosivun minuutin varoitusajalla vuonna 2007. Yhtiö perusteli alasajoa MySpace-palvelun vaatimuksella. Fyodor käynnisti GoDaddylle boikottikampanjan nimellä NoDaddy. Hän tarjoutui ostamaan verkkotunnuksen seksisivustolta, mutta sivusto lahjoitti sen hänelle ilmaiseksi.
GoDaddy on myös tukenut Stop Online Piracy Act -aloitetta, jonka tarkoituksena on rajoittaa internetissä toimintaa. Cheezburger-meemisivusto uhkasi vievänsä yli tuhat internetosoitetta pois GoDaddyltä, mikäli se ei peruuta tukeaan.
GoDaddyn sponsoroima NASCAR-kilpa-auto.
Hans Ferdinand Geisler

Hans Ferdinand Geisler
Hans Ferdinand Geisler (19. huhtikuuta 1891 – 25. kesäkuuta 1966) oli saksalainen kenraali.
Geisler palveli Saksan laivastossa ensimmäisen maailmansodan aikana. Vuonna 1933 hänet siirrettiin Luftwaffeen. Hänet ylennettiin kenraaliluutnantiksi huhtikuussa 1939. Vuosina 1939–1942 Geisler komensi Luftwaffen 10. armeijakuntaa, joka osallistui myös Norjan valtaukseen. Geisler jäi eläkkeelle lokakuussa 1942. Hän kuoli vuonna 1966 Freiburg im Breisgaussa.
Ghost Stories

| Ghost Stories Coldplay |
| --- | --- | --- |

Studioalbumin tiedot
 Äänitetty : marraskuu 2012 – maaliskuu 2014
 Julkaistu: 16. toukokuuta 2014
 Tyylilaji: pop, elektroninen musiikki
 Kesto: 42.37
 Levy-yhtiö: Parlophone, Atlantic
Listasijoitukset
  1.
Coldplayn muut julkaisut
| Mylo Xyloto 2011 | Ghost Stories 2014 | Ghost Stories Live 2014 2014 |
Singlet albumilta Ghost Stories
 ”Magic” Julkaistu: maaliskuu 2014  ”Midnight” Julkaistu: huhtikuu 2014  ”A Sky Full of Stars” Julkaistu: toukokuu 2014  ”True Love” Julkaistu: elokuu 2014  ”Ink” Julkaistu: lokakuu 2014
Ghost Stories on Coldplayn kuudes studioalbumi, joka julkaistiin 16. toukokuuta 2014. Albumia on myyty yli kolme miljoonaa kopiota, mikä tekee siitä neljänneksi myydyimmän albumin koko maailmassa vuonna 2014. Albumi on Grammy-ehdokkaana vuoden parhaana pop-albumina ja musiikkielokuvana. Lisäksi kappale ”A Sky Full of Stars” oli ehdolla kategoriassa ”Best Pop Duo/Group Performance”.
Albumia tuottivat Coldplayn lisäksi Paul Epworth, Daniel Green, Rik Simpson, Jon Hopkins ja Tim Bergling (Avicii). Äänitykset alkoivat vuoden 2012 marraskuussa päättyen vuoden 2014 maaliskuuhun. Albumia äänitettiin Lontoossa ja Los Angelesissä Mylo Xyloto -kiertueen jälkeen.[lähde? ]
Ghost Stories -kiertue alkoi huhtikuussa ja päättyi joulukuussa 2014.[lähde? ]
Kappaleet

Always in My Head – 3.37
Magic – 4.45
Ink – 3.48
True Love – 4.06
Midnight – 4.55
Another's Arms – 3.54
Oceans – 5.22
A Sky Full of Stars – 4.28
O – 5.23
Kappaleet > Japanin bonusappale

Midnight (Jon Hopkins remix) – 10.05
Kappaleet > Target deluxe edition

All Your Friends – 3.32
Ghost Story – 4.17
O (Reprise) – 1.37
Arvostelut

AllMusic:
Rolling Stone:
Soundi:
V2.fi:
Aiheesta muualla

Ghost Stories discogs.com -sivustolla
Gràcia

Gràcia Barcelonan kartalla
Güellin puisto
Gràcia (esp. Gracia) on yksi Barcelonan kaupungin kymmenestä hallintoalueesta. Sitä ympäröivät Eixample etelässä, Sarrià-Sant Gervasi lännessä ja Horta-Guinardó idässä. Vuoden 2005 väestönlaskennassa alueella oli 120 087 asukasta.
Historia

Gràcian perustivat karmeliitat vuonna 1626. Se säilyi omana kuntanaan aina vuoteen 1897 asti, jolloin useita ympäröiviä kyliä liitettiin Barcelonan kaupunkiin. Eixamplen alueen rakentaminen 1800-luvulla yhdisti Gràcian lopullisesti Barcelonan kasvavaan metropolialueeseen.
Nähtävyydet

Gràcian alueen ylivoimaisesti tunnetuin maamerkki on El Carmel -kukkulalle rakennettu Antoni Gaudín suunnittelema Güellin puisto. Myös Gaudín ensimmäinen merkittävä työ, Casa Vicens, sijaitsee Gràcian alueella. Sekä Güellin puisto että Casa Vicens kuuluvat Unescon maailmanperintöluetteloon.
Aiheesta muualla

Kuvia tai muita tiedostoja aiheesta Gràcia Wikimedia Commonsissa
Gràcia Barcelonan kaupunginhallituksen sivuilla (Arkistoitu – Internet Archive) (katalaaniksi)
Barcelonan hallintoalueet
Ciutat Vella
Eixample
Gràcia
Horta-Guinardó
Les Corts
Nou Barris
Sant Andreu
Sant Martí
Sants-Montjuïc
Sarrià-Sant Gervasi
GEO-IK

GEO-IK satelliitti.
Geo-IK eli Musson oli Neuvostoliiton vuonna 1981 aloittama ja on Venäjän federaation jatkama geodeettisten satelliittien sarja. Satelliitit lentävät matalilla Maan kiertoradoilla (LEO). Satelliittien avulla tarkennetaan karttojen ja muiden geodeettisten mallien tarkkuutta. Tämä auttaa mm. merentutkimusta. Satelliitteja alettiin valmistaa Neuvostoliiton satelliittipaikannuksen tarpeisiin, geoidi piti tuntea entistä tarkemmin, jotta paikannustarkkuus lisääntyisi.
Satelliitin tekniikkaa

1500 kg painavien GEO-IK-satelliittien lentokorkeus on 1500 km ja niiden kiertoradan inklinaatio ovat joko 73,6  tai 82,6 astetta, vuodesta 1986 alkaen vain edellistä inklinaatiota on käytetty.
Satelliitit on yleensä laukaistu Tsiklon-3-kantoraketeille Plesetskin kosmodromilta.
Satelliitit on valmistanut NPO Prikladnoi Mekhaniki (NPO PM)  Krasnojarskissa. Satelliitin tekniikka perustuu saman valmistajan Tsikada-paikannussatelliittiin. Satelliitti on gravitaatiogradientti-stabiloitu.
Geodeettiset mittaukset

Geodeettisia mittalaitteita on viisi. Satelliitin 9,4 GHz tutka mittaa lentokorkeuden maan tai merenpinnasta 4-5 metrin tarkkuudella, tästä voidaan mitata maan pinnan korkeudet. Doppler-mittauksia tehdään 150 MHz ja 400 MHz taajuuksilla saavuttaen 1-3 cm mittaustarkkuus. Näitä mittauksia tehdään 12 tuntia vuorokaudessa. 5,7/3,4 GHz transponderi mittaa etäisyyttä tarvittaessa 3-5 metrin tarkkuudella. Laserpeilit satelliitin "kulmissa" mahdollistavat maasta tehtävän lasermittauksen  1,5 metrin tarkkuudella. Satelliitissa on vilkkuvalot (800-1200 J), jotka toimivat 1/3 Hz taajuudella ja observatoriot voivat mitata niiden avulla yöllä satelliitin aseman 1,5 kaarisekunnin tarkkuudella. Valo välähtää enintään 55 kertaa vuorokaudessa.
GEO-IK satelliittien mittauksia tehdään 5 vuorokautena viikossa ja loput kaksi päivää käytetään suunnitelmien ja ennusteiden tekoon.
Satelliitit

| Nimi | laukaisuajankohta | kosmodromi | raketti |
| --- | --- | --- | --- |
| Kosmos (1242) (Geo-IK #1, Musson #1) | 23.1.1981 | Plesetskin kosmodromi | Tsiklon-3 |
| Kosmos 1312 (Geo-IK #2, Musson #2) | 30.9.1981 | Plesetskin kosmodromi | Tsiklon-3 |
| Kosmos 1410 (Geo-IK #3, Musson #3) | 29.9.1982 | Plesetskin kosmodromi | Tsiklon-3 |
| Kosmos 1510 (Geo-IK #4, Musson #4) | 24.10.1983 | Plesetskin kosmodromi | Tsiklon-3 |
| Kosmos 1589 (Geo-IK #5, Musson #5) | 8.8.1984 | Plesetskin kosmodromi | Tsiklon-3 |
| Kosmos 1660 (Geo-IK #6, Musson #6) | 14.06.1985 | Plesetskin kosmodromi | Tsiklon-3 |
| Kosmos 1732 (Geo-IK #7, Musson #7) | 11.2.1986 | Plesetskin kosmodromi | Tsiklon-3 |
| Kosmos 1803 (Geo-IK #8, Musson #8) | 2.12.1986 | Plesetskin kosmodromi | Tsiklon-3 |
| Kosmos 1823 (Geo-IK #9, Musson #9) | 20.2.1987 | Plesetskin kosmodromi | Tsiklon-3 |
| Kosmos 1950 (Geo-IK #10, Musson #10) | 30.5.1988 | Plesetskin kosmodromi | Tsiklon-3 |
| Kosmos 2037 (Geo-IK #11, Musson #11) | 28.8.1989 | Plesetskin kosmodromi | Tsiklon-3 |
| Kosmos 2088 (Geo-IK #12, Musson #12) | 30.7.1990 | Plesetskin kosmodromi | Tsiklon-3 |
| Kosmos 2226 (Geo-IK #13, Musson #13) | 22.12.1992 | Plesetskin kosmodromi | Tsiklon-3 |
| Geo-IK 1 (Geo-IK #14, Musson #14) | 29.11.1994 | Plesetskin kosmodromi | Tsiklon-3 |
| GEO-IK 2 | 1.2.2011 | Plesetskin kosmodromi | Rockot |
Aiheesta muualla

Rockot delivers second Geo-IK-2 satellite Russianspaceweb.com. Viitattu 24.8.2018.
Geo-IK-2 No. 11 lost at launch Russianspaceweb.com. Viitattu 24.8.2018.
Wade, Mark: Geo-IK, Part of KAUR-1 Family Astronautix.com. Viitattu 24.8.2018.
GEO-IK JSC «ISS – Reshetnev  Company». Arkistoitu 24.8.2018. Viitattu 24.8.2018.
Fulguriitti

Fulguriitin ulkopinta on hiekan peittämä ja sisusta ontto.
Fulguriitti eli ukonvaaja on maahan osuneen salamaniskun kuumentamaan maaperään muodostama lasittunut, usein putkilon muodostava mineraalirakenne.
Muodostuminen

Fulguriitti muodostuu maan sisälle salaman kulkureitille ja sen ulkomitat ovat myös sen muodostaneen salaman mitat. Fulguriitti voi olla muutaman senttimetrin halkaisijaltaan ja yleensä alle 3 metriä pitkä, mutta joskus jopa 20 metrin mittainen. Mineraalin keskiosassa on salamaniskun höyrystämän aineksen muodostama ontto putki, jonka laidat ovat yleensä sulaneesta maa-aineksesta muodostunutta lasia tai osin lasittunutta ainesta ja putkilon ulkoreunalla on lasimassaan tarttuneita hiekanjyviä. Putkilo on salaman tai juurakon muotoinen, ja siinä voi olla useita haaroja aivan kuten ilmassa silmin nähtävissä salamoissakin. Fulguriitti on tyypillisesti sisältä ontto ja sileäpintainen tai se voi olla sisäpinnaltaan täynnä pieniä kuplia. Ulkopintaa päällystää usein karkea hiekka. Esimerkiksi piidioksidista muodostunut fulguriitti on haurasta ainetta, joten sen esiinkaivaminen ehjänä on hankalaa.
Fulguriittilöydökset voidaan ryhmitellä erilaisiin tyyppiluokkiin:
tyyppi I: hiekkafulguriitit, joilla on ohut lasinen seinämä;
tyyppi II: savifulguriitit – tyypillistä paksu, runsaasti sulanut seinämä;
tyyppi III: kalsiittifulguriitit – paksu, vain vähän lasittunut seinämä; ja
tyyppi IV: kivifulguriitit, jotka koostuvat sulamattoman kiviaineksen ympäröivästä lasista.
Lisäksi salamaniskun muodostamat eksogeeniset fytofulgureenilöydökset (esimerkiksi ligniitistä, öljyliuskeesta ja vastaavasta orgaanisperäisestä aineksesta) voidaan ryhmitellä luokaksi V.
Esiintyminen

Fulguriitteja löydetään esimerkiksi Yhdysvaltain Michiganjärven ja Atlantin rantahietikoilta. Kivifulguriittejä tavataan esimerkiksi Meksikon Toluca-vuoren ja Oregonin osavaltion Mount Thielsen -vuorelta.
Fulguriitit kulttuurissa

Fulguriitteja on pidetty Suomessa Ukko ylijumalan aseellisen iskun aikaansaannoksina, ja siksi niitä kutsutaan ukonvaajoiksi eräiden kivikautista perua olevien taikaesineiden ohella.
Fulguriitti-sanan etymologia on peräisin latinankielen sanasta fulgur joka tarkoittaa salamaa.
Kuvia

Fulguriitin palasia Algeriasta.
Fulguriittiputkea (Ruhr Museum, Saksa).
Paksu fulguriittilohkare Japanista.
Tyypin II fulguriittia (Hillsboro, Oregon).
Tyypin II/III savifulguriittia (Ann Arbor, Michigan).
75 cm pitkä, salamaniskun kivettämä maa-ainespilari. Keskiosassa ontto fulguriittiputki (Nordseemuseum, Bremerhaven, Saksa).
Tyypin IV kivifulguriittia.
Tyypin V fulguriittia.
Aiheesta muualla

Fulgurites: Fossil Lightning (Andrew Alden) (Arkistoitu – Internet Archive) (about.com)
Fulgurite (mindat.org)
Wikimedia Commonsissa on kuvia tai muita tiedostoja aiheesta .
Gustav Adolf Fischer

Gustav Adolf Fischer
Gustav Adolf Fischer (3. maaliskuuta 1848 Barmen – 11. marraskuuta 1886 Berliini) oli saksalainen tutkimusmatkailija ja luonnontieteilijä.
Fischer oli sotilaslääkäri. 1876 hän liittyi Clemens Denhardtin Itä-Afrikan tutkimusretkelle Sansibariin ja nykyiseen Keniaan. Hän asettui Sansibariin hoitamaan ammattiaan mutta lähti jo seuraavana vuonna tutkimusmatkalle Witumaahan ja eteläisen Oromokansan luo Keniaan. 1878 hän jatkoi matkaansa Wapokomolandiin ja Tanajokea Massaan. Matkan jälkeen hän palasi Sansibariin jatkamaan lääkärintointaan. Hampurin maantieteellisen seuran avustamana hän vieraili Maasaimaassa 1882 ja tunkeutui Paganijoen suulta Naivashajärvelle. Maasait estivät häntä tunkeutumasta pitemmälle.
Fischer palasi Saksaan marraskuussa 1883. 1885 hän osallistui tutkimusmatkailija Wilhelm Junkerin veljen rahoittamalle ja varustamalle retkelle etsimään kadonnutta Junkeria ja hänen matkaseuralaisiaan Emin Pashaa ja Gaetano Casatia, muuta retkikunta joutui palaamaan tyhjin käsin päästyään Victoriajärven rantaan. Hän palasi Sansibariin kesäkuussa 1886 ja matkusti sitten Berliiniin, missä hän kuoli sairastamaansa trooppiseen kuumetautiin.
Fischerin kunniaksi on nimetty useita eläimiä, muun muassa viktoriankaijanen (Agapornis fischeri). Fischer nimesi yhdessä ystävänsä Anton Reichenowin kanssa kenianturakon 1884.
Teoksia

Hän kirjoitti artikkeleita Zeitschrift für Ethnologie-lehteen ja Hampurin maantieteellisen seuran julkaisuun Verhandlungen.
Mehr Licht im dunkeln Weltteil. Hampuri, 1885.
Das Masai-Land (1885).
GEOS

| GEOS |
| --- | --- |
Kehittäjä:  Berkeley Softworks
Lisenssi:  Apache-lisenssi
Infobox OKNimi-testi OK: 
GEOS (Graphic Environment Operating System) oli Berkeley Softworksin (sittemmin Geoworks) kehittämä graafinen käyttöjärjestelmä, joka toimi myös vanhentuneissa ja hitaissa kotitietokoneissa vähäisellä muistilla. Sen ensiversio Commodore 64:lle ja 128:lle julkaistiin 1986.
Commodore GEOS

GEOSin ensimmäinen 8-bittinen versio tehtiin Commodore 64:lle ja MOS 6502 -mikrosuorittimelle. Myöhemmin se oli saatavilla myös Apple II -tietokoneelle.
Geoworks Ensemble

1990 esiteltiin PC-GEOS, joka toimi käyttöliittymänä DOSin päällä IBM PC-yhteensopivissa henkilökohtaisissa tietokoneissa. PC-GEOSin koodi oli optimoitu, ja se toimi hyvin vaatimattomissa laitekokoonpanoissa, jopa 8086-suorittimella ja 512 kB:n muistilla, toisin kuin samoihin aikoihin yleistynyt Microsoft Windows 3.0. PC-GEOSia markkinoitiin nimellä Geoworks Ensemble, mutta PC-versiosta ei lopulta ollut vastusta Windowsille, jonka valtteja olivat DOS-ohjelmien moniajokyky ja tehtävänvaihto. Vaasalainen GeoTrack Oy julkaisi Geoworks Ensemblestä myös suomenkielisen version. Kokiessaan kilpailevan käyttöjärjestelmän uhkana, ja koska se sisälsi kiinnostavia toiminnallisuuksia, Microsoftin johto teki Geoworksin tiimille ostotarjouksen, mutta se torjuttiin.
GEOS ja pienlaitteet

Lopetettuaan työasemaversion tukemisen Geoworks-yhtiö keskittyi kämmentietokoneisiin. GEOSia käytettiin Nokia Communicatorin malleissa 9000 ja 9110.
Breadbox Ensemble

Vaikka Geoworks Ensemble ei koskaan saavuttanut suurta suosiota, se ei silti täysin hävinnyt. America Online käytti GEOSin runtime-versiota internetyhteyspaketissaan, joka toimitettiin yhdellä 3,5 tuuman levykkeellä. Yhtiö nimeltä New Deal Inc. otti GEOSin haltuunsa 1996 ja julkaisi Geoworks Ensemblen 2.1 -versioon pohjautuvan NewDeal Office -ohjelmistokokonaisuuden. Kirjoituskoneistaan paremmin tunnettu Brother Corporation käytti Geoworksin versiota 3.0 vuonna 1998 esitellyssä edullisessa GeoBook-kannettavassaan NB-60, jossa oli 9,4-tuumainen VGA-tasoinen harmaasävynäyttö.
2003 Breadbox Computer Company -yhtiö osti kaikki oikeudet Geoworksiin julkaisten oman versionsa nimellä Breadbox Ensemble. Breadboxia markkinoidaan edelleen vaihtoehtona kalliimmille ratkaisuille yhteisöissä ja kouluissa, kun halutaan pidentää muutoin jo vanhentuneiden tietokoneiden elinkaarta.
Aiheesta muualla

8-bittinen GEOS (Arkistoitu – Internet Archive) (englanniksi)
Lataa GEOS Commodore 64 ja 128:lle (englanniksi)
Kuvaruutukaappauksia (englanniksi)
GEOS Resource (Arkistoitu – Internet Archive) (englanniksi)
Commodore 64 -kotitietokone.
Havana brown

Suklaanvärinen Havana Brown -kissa.
Havana Brown on kissarotu, joka on siamilaisen ja mustan maatiaiskissan risteytys. Yleensä havanat ovat mustanruskeita.  Yhdysvalloissa ja Britanniasta rodusta on kehittynyt kaksi eri variaatiota; brittien versio muistuttaa muodostaan enemmän siamilaista.
Gyula Zsivótzky

| Mitalit | Mitalit | Mitalit |  |
| --- | --- | --- | --- |
|  Gyula Zsivótzky |  Gyula Zsivótzky |  Gyula Zsivótzky |  |
Maa:   Unkari
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | México 1968 | moukarinheitto |  |
|  Hopeaa | Rooma 1960 | moukarinheitto |  |
|  Hopeaa | Tokio 1964 | moukarinheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 1962 | moukarinheitto |  |
|  Hopeaa | Budapest 1966 | moukarinheitto |  |
|  Pronssia | Tukholma 1958 | moukarinheitto |  |
| Universiadit  | Universiadit  | Universiadit  |  |
|  Kultaa | Torino 1959 | moukarinheitto |  |
|  Kultaa | Sofia 1961 | moukarinheitto |  |
|  Kultaa | Budapest 1965 | moukarinheitto |  |
Gyula Zsivótzky (25. helmikuuta 1937 – 29. syyskuuta 2007) oli unkarilainen moukarinheittäjä, olympiavoittaja ja Euroopan mestari.
Budapestilainen Zsivótzky toimi siviiliammatissaan liikunnanopettajana. Vuonna 1954 hän heitti tuloksen 51,12, ja ensimmäinen kansainvälisen tason huippumenestys tuli vuonna 1958 EM-kisoista Tukholmasta, jolloin hän tuloksella 63,48 saavutti pronssimitalin. Rooman olympialaisissa 1960 hän voitti hopeaa tuloksella 65,79 Vasili Rudenkovin voittaessa. Kaksi vuotta myöhemmin EM-kisoissa 1962 Belgradissa Zsivótzky voitti Euroopan mestaruuden tuloksella 69,64.
Vuoden 1964 keväällä Zsivótzky oli laihtunut entisistä mitoistaan (190 senttimetriä, 94 kilogrammaa) lähes 20 kilogrammaa jouduttuaan kolmeen suolistoleikkaukseen. Tästä huolimatta hän saavutti saman kesän aikana Tokion olympialaisissa 1964 jälleen hopeamitalin tuloksella 69,09 kultamitalin mentyä Neuvostoliiton Romuald Klimille tuloksella 69,74.
Ruumiinrakenteeltaan Zsivótzky oli aktiivivuosinaan solakka ja jäntevä ja luonteeltaan harvasanainen, mutta hermoiluun taipuvainen. Tokion hopeasijansa jälkeen hän tehosti harjoitteluaan, minkä tuloksena hän 4. syyskuuta vuonna 1965 heitti Debrecenissä uudet maailmanennätyslukemat 73,74 metriä. Sanotaan, että epävirallisesti Zsivótzky olisi verrytellessään heittänyt jopa 76,3 metriä.kenen mukaan? Kuitenkin kotikaupungissaan käydyissä EM-kisoissa 1966 hän jälleen hävisi kultamitalikamppailun Klimille, joka heitti 70,02 Zsivótzkyn päästessä lukemiin 68,62, mikä riitti hopeaan.
Ennen Meksikon olympialaisia 1968 Zsivótzky ja Klim olivat kilpailleet toisiaan vastaan yhdeksän kertaa, ja joka kerralla oli Klim vienyt pitemmän korren. Olympialaisissa Zsivótzky kiskaisi heti alkuun tuloksen 72,6, ja neljännellä heitollaan syntyi tulos 73,36, mikä riitti Klimin, joka heitti parhaallaan 73,28, voittamiseen ja olympiakultaan. Neljä vuotta myöhemmin Münchenin olympialaisissa Zsivótzky sijoittui viidenneksi tuloksella 71,38.
Gyula Zsivótzky kuoli sairauteen Budapestissa 70-vuotiaana. Hänen poikansa Attila Zsivóczky on menestynyt kymmenottelussa.
Guillermo Stábile

| Mitalit | Mitalit | Mitalit |  |
| --- | --- | --- | --- |
|  Guillermo Stábile |  Guillermo Stábile |  Guillermo Stábile |  |
Maa:  Argentiina 
Miesten jalkapallo
| MM-kisat  | MM-kisat  | MM-kisat  |  |
|  Hopeaa | 1930 | Joukkuekilpailu |  |
Guillermo Stábile (17. tammikuuta 1905 Buenos Aires, Argentiina – 27. joulukuuta 1966) oli argentiinalainen jalkapalloilija, pelipaikaltaan hyökkääjä. Peliuransa jälkeen hän oli myös valmentaja. Stábile oli urallaan kaksissa MM-kilpailuissa, vuoden 1930 kilpailussa pelaajana ja 1958 kilpailuissa valmentajana. Vuoden 1930 kisoissa hän teki kahdeksan maalia ja voitti maalikuninkuuden. Argentiina hävisi finaalissa Uruguaylle. Vuoden 1958 kisoissa Argentiinan menestys jäi vaatimattomaksi, sillä joukkue voitti ainoastaan Pohjois-Irlannin.